NOBLE รายได้จากการขายธุรกิจอสังหาฯ ลดฮวบ! ฉุดงบฯ Q2/58 พลิกขาดทุน
NOBLE งบ Q2/58 ทรุดหนัก! พลิกขาดทุนมาที่ 154.23 ลบ. จากกำไร 118.46 ลบ. เมื่อปีก่อน หลังรายได้จากการขายในธุรกิจอสังหาฯ ลดฮวบ ขณะที่ช่วง 6 เดือนแรกพลิกขาดทุน 258.42 ลบ. จากมีกำไร 233.63 ลบ. เมื่อปีก่อน 
11 ส.ค. 2558

บริษัท โนเบิล ดีเวลลอปเมนท์ จำกัด (มหาชน) NOBLE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีผลขาดทุนสุทธิ 154.23ล้านบาท หรือขาดทุนสุทธิ 0.34บาทต่อหุ้น เทียบกับช่วงเดียวกันของปีก่อนที่มีกำไรสุทธิ 118.46ล้านบาท หรือมีกำไรสุทธิ 0.26บาทต่อหุ้น
ขณะที่ผลการดำเนินงานช่วง 6 เดือนแรกมีผลขาดทุนสุทธิ 258.42ล้านบาท หรือขาดทุนสุทธิ 0.57 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 233.63ล้านบาท หรือมีกำไรสุทธิ 0.51บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากรายได้จากการขาย-ธุรกิจพัฒนาอสังหาริมทรัพย์ของบริษัทมีจำนวน 49.78 ล้านบาท ลดลง 814.49 ล้านบาท สาเหตุหลักจากโครงการคอนโดมิเนียมของบริษัทมียอดขายรวมประมาณ 2 หมื่นล้านบาทยังอยู่ระหว่างการก่อสร้างซึ่งยอดขายดังกล่าวจะรับรู้รายได้เมื่อมีการโอนกรรมสิทธิ์